AZ «ESŐFECSKE» ELNEVEZÉS VALÓSZÍNŰ EREDETE 321 



magyarázatom kiegészítésre, sőt talán helyesbbítésre is szorulhat. Csak 

 azért tartottam érdemesnek a közlésre, mert egyrészt a sarlósfecske 

 érdekes életmódbeli sajátosságára vethet világot, másrészt rámutathat, 

 hogy a népies elnevezések mögött még sok kiaknázatlan kincs rejtőzködhetik. 

 Van elég nekünk érdekes dolog, amivel egyáltalán nem törődik a 

 magyar nép, de egy-egy találó megnevezése néha több értéket zár 

 magába s élesebb megfigyelésen, az összefüggések jobb felismerésén 

 alapul, mint nem egy terjedelmes, részben könyvhagyományokon alapuló, 

 tudományos leirás. 



Ezért aligha volna kárbaveszett fáradtság sorra venni a madarak 

 magyar népies elnevezéseit i, s kutatni mindeniknek az eredetét. Nem 

 kétlem, hogy találnánk új oekológiai adatokat, s ezenfelül bővebb választ 

 arra a kérdésre, miképen is szemléli népünk a környező élő természet 

 egyik díszét: a madárvilágot. 



Budapest, 1916. novemberében. 



' Első kísérlet erre Bodnár Bertalan tanulmánya. (Madárneveink etymologiája 

 Aquila XXI. 1914. 201—209. 1.) Szerk. 



Aquila. 2? 



